[Innocentius Episcopus servus servorum Dei, dilectis filiis Abbati et conventui Clun. salutem et Apostolicam benedictionem exigentibus vestræ devotionis meritis votis vestris libenter annuimus, et petitiones vestras quantùm cum Deo possumus favorabiliter exaudimus Cum igitur tu fili Abbas, Prioratum de Turribus super Maternam, Cluniacensis Ordinis, Remensis Diœcesis, ad vestrum Monasterium pertinentem dilecto filio nostro O ..... Sancti Adriani Diacono Cardinali duxeris concedendum: Nos vestris supplicationibus inclinati, ut eodem Cardinali cedente, vel decedente, dictus Prioratus conferri auctoritate Litterarum Apostolicæ Sedis, vel Legatorum ipsius non possit alicui, nec ullo umquam tempore objici, seu prætendi quod collatus fuerit Clerico sæculari: Sed protinus liberè cum omnibus juribus, jurisdictionibus, et pertinentiis suis ad idem Monasterium revertatur, auctoritate vobis præsentium indulgemus. Nulli ergo, etc. Datum Assisii IV. Kalendas Junii. Pontificatus nostri anno XI.]